Diari Oficial de la Generalitat Valenciana


Sumari del DOGV 9222, del 24-11-2021 (2021/11753)

Informació pública de la sol·licitud d'autorització administrativa prèvia i autorització administrativa de construcció, corresponent al projecte de renovació d'una subestació transformadora al terme municipal de Xàbia. Expedient ATRCCT/2020/1/03.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9222

Data del DOGV
:   24-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11116


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa prèvia i autorització administrativa de construcció, corresponent al projecte de renovació d'una subestació transformadora al terme municipal de Xàbia. Expedient ATRCCT/2020/1/03. [2021/11611]  
I-DE Redes Eléctricas Inteligentes, SAU, va sol·licitar, amb data 7 de gener de 2020, autorització administrativa prèvia i autorització administrativa de construcció, als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per la qual cosa se sotmet a informació pública la sol·licitud d'autorització administrativa prèvia i d'autorització administrativa de construcció de la instal·lació elèctrica que s'indica:  
Peticionari: I-DE Redes Eléctricas Inteligentes, SAU; CIF T52433790 i amb domicili al carrer de Calderón de la Barca, 16, 03241 Alacant (Alacant).  
Objecte de la sol·licitud: sol·licitud d'autorització administrativa prèvia i autorització administrativa de construcció de Renovació de la subestació transformadora de 132 kV.  
Documents sotmesos a informació pública:  
- Projecte tècnic administratiu de Renovació de la subestació transformadora de 132 kV, ST Xàbia.  
- Sol·licitud d'autorització administrativa.  
Pressupost: 1.240.033,23 -  
Característiques generals del projecte:  
- Modificació del sistema de 132 kV per a passar a una configuració de simple barra partida amb dues (2) posicions de línia, dues (2) posicions de transformador de potència, una (1) posició d'acoblament de barres blindada tipus HIS d'intempèrie amb interruptor, dues (2) posicions de mesura convencionals d'intempèrie sense interruptor.  
- Adaptació de l'aparellatge de les posicions anteriors.  
- Renovació del sistema de 20 kV del mòdul 1 mantenint la configuració de simple barra partida.  
- Substitució dels dos (2) transformadors de serveis auxiliars existents, de 10 i 100 kVA, per dos (2) de 250 kVA.  
- Renovació de la reactància i resistències de posada a terra.  
- Instal·lació dels corresponents aparells de mesura, comandament, control i protecció necessaris per a l'adequada explotació de la instal·lació.  
Emplaçament: terme municipal de Xàbia, província d'Alacant.  
Els documents seran exposats per a consulta pública en la següent adreça electrònica: https://cindi.gva.es/es/web/energia/inicio, en castellà i https://cindi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa públic per a coneixement general i perquè aquells que es consideren afectats en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines, situat al carrer de Churruca, 29, d'Alacant, i també dirigir a l'esmentat servei territorial les al·legacions que es consideren oportunes en el termini de vint dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent http://www.gva.es/va/inicio/procedimientos'id\_proc=18190&version=amp, o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà als interessats interposar els recursos procedents contra la resolució definitiva del procediment.  
  
Alacant, 5 de novembre de 2021.- La cap del Servei Territorial d'Indústria, Energia i Mines d'Alacant: Rosa María Aragonés Pomares.